เรื่องนี้เป็นการร้องเรียนซ้ำจากการเปิดเรื่องครั้งแรกเมื่อวันที่ 9 มิถุนายน 2566 และตามข้อบัญญัติกรุงเทพมหานคร เรื่อง การควบคุมการเลี้ยงหรือปล่อยสุนัข พ.ศ. 2548 ข้อ 16 (3) กล่าวว่า ควบคุมดูแลสุนัขมิให้ก่อเหตุเดือดร้อนรำคาญ เช่น ก่อให้เกิดเสียงดังติดต่อกันเป็นระยะเวลานานๆ เป็นต้น ซึ่งเจ้าหน้าที่ได้เคยแจ้งให้ผู้แจ้งร้องเรียนทำการรวบรวมหลักฐานการเกิดเหตุ เช่น คลิปเสียงการเห่าของสุนัข ที่ก่อให้เกิดเสียงดังติดต่อกันเป็นระยะเวลานานๆ เพื่อประกอบการพิจารณาว่าเป็นเหตุเดือดร้อนรำคาญหรือไม่  และผู้แจ้งเคยส่งคลิปให้เจ้าหน้าที่ คลิปวิดีโอมีความยาว 47 วินาที มีเสียงสุนัขเห่าประมาณ 36 ครั้ง เมื่อวันที่ 26 มิถุนายน 2566 และเจ้าหน้าที่ได้แจ้งผู้แจ้งให้หาหรือรวบรวมหลักฐานเพิ่มเติมเพื่อประกอบการพิจารณา เนื่องจากคลิปวิดีโอให้มาทั้งหมด 4 คลิป มีเสียงสุนัขเห่า 2 คลิป คลิปแรก 47 วินาที คลิปที่สอง มีความยาว 16 วินาที มีเสียงสุนัขเห่า 12 ครั้ง ส่วนอีก 2 คลิป เป็นเสียงคน ซึ่งพิจารณาตามข้อบัญญัติฯแล้ว เห็นว่าไม่เป็นการก่อให้เกิดเสียงดังติดต่อกันเป็นระยะเวลานานๆ        นับตั้งแต่วันที่ 26 มิถุนายน 2566 ยังมิได้รับหลักฐานหรือคลิปวิดีโอเพิ่มเติม จึงเห็นควรให้ผู้แจ้งรวบรวมหลักฐานนำส่งเจ้าหน้าที่ต่อไป เพื่อประกอบการพิจารณาว่าเป็นเหตุเดือดร้อนรำคาญหรือไม่อย่างไร
บ้านเลขที่ 103 เลี้ยงสุนัขจำนวนมากในตัวอาคาร ส่งเสียงเห่าตลอดเวลา สร้างความเดือดร้อนรำคาญ เพราะบริเวณใกล้เคียงมีผู้ป่วย และผู้สูงอายุ ที่ต้องการพักผ่อน มีเจ้าหน้าที่ตำรวจเข้าตักเตือนแล้วหลายครั้ง แต่เจ้าของอาคารยังคงเพิกเฉย รบกวนเจ้าหน้าที่สิ่งแวดล้อม ดำเนินการสั่งแก้ไข ห้ามเลี้ยงสัตว์ในอาคาร เพื่อยุติการก่อความเดือดร้อยรำคาญเป็นการด่วน                            ขอแสดงความนับถือ
ขอบคุณมากคับ